OpenLLM-France/wikimedia huggingface dataset:
# Viktor Láznička

Viktor Láznička (Pardubice, 9 de gener de 1988) és un jugador d'escacs txec que té el títol de Gran Mestre Internacional des de 2006.
A la llista d'Elo de la FIDE del novembre de 2015, hi tenia un Elo de 2665 punts, cosa que en feia el jugador número 2 (en actiu) de Txèquia. El seu màxim Elo va ser de 2704 punts, a la llista de gener de 2012 (posició 41 al rànquing mundial).

## Resultats destacats en competició

Va aprendre a jugar els escacs a l'edat de sis anys, i ràpidament va progressar jugant en torneigs infantils guanyant força premis entre els quals inclouen el millor de la categoria sub-10 el 1997, el millor sub-12 en els anys 1998 i 1999, i segon en el torneig sub-18 al 2001.
El 2005, al Campionat d'Europa d'escacs de la joventut, que tingué lloc a Herceg Novi, obtingué la medalla de bronze a la categoria sub-18. El 2006 fou Campió de Txèquia. Participà en la Copa del Món de 2007 on fou eliminat a la primera ronda per Bartłomiej Macieja.
Es tornà a classificar per a participar en la Copa del Món de 2015 on fou eliminat a la segona ronda per Michael Adams (escaquista) després d'eliminar a Varuzhan Akobian a la primera ronda.

### Participació en olimpíades d'escacs

Láznička ha participat, representant Txèquia, en cinc Olimpíades d'escacs entre els anys 2006 i 2014, amb un resultat de (+24 =20 –9), per un 64,2% de la puntuació. El seu millor resultat el va fer a les Olimpíada del 2006 en puntuar 7½ de 10 (+6 =3 -1), amb el 75,0% de la puntuació, amb una performance de 2711.

## Notes i referències

* 1 2 «Nota biogràfica de Viktor Láznička» (en anglès). Chessgames.com. [Consulta: 18 octubre 2015].
* ↑ «"Rànquing d'escaquistes per federació: Txèquia"» (en anglès). lloc web de la FIDE. [Consulta: 15 novembre 2015].
* ↑ Posició al rànquing mundial i evolució Elo de Viktor Láznička «benoni.de» (en alemany). Arxivat de l'original el 2015-11-17. [Consulta: 18 octubre 2015].
* ↑ «Copa del Món d'escacs de 2015». Arxivat de l'original el 12 d'octubre 2015. [Consulta: 18 octubre 2015].
* ↑ «Michael Adams fights back at chess World Cup in Baku». [Consulta: 18 octubre 2015]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Slim Bouaziz

Slim Bouaziz, (16 d'abril de 1971), és un jugador d'escacs tunisià, que té el títol de Gran Mestre des del 1993. És també entrenador FIDE i organitzador de torneigs d'escacs internacionals.
A la llista d'Elo de la FIDE del desembre de 2015, hi tenia un Elo de 2283 punts, cosa que en feia el jugador número 7 (en actiu) de Tunísia. El seu màxim Elo va ser de 2383 punts, a la llista del juliol de 2000.

## Resultats destacats en competició

Ha guanyat en dues ocasions el Campionat Àrab en els anys 1986 i 1991.

### Participació en olimpíades d'escacs

Bouaziz ha participat, representant Tunísia, en setze Olimpíades d'escacs entre els anys 1966 i 2006 (dos cops com a 1r tauler), amb un resultat de (+60 =97 –49), per un 52,7% de la puntuació. El seu millor resultat el va fer a l'Olimpíada del 1982 en puntuar 9½ de 14 (+5 =9 -0), amb el 67,9% de la puntuació, amb una performance de 2436.

## Referències

* 1 2 «Nota biogràfica de Slim Bouaziz» (en anglès). Chessgames.com. [Consulta: 1r desembre 2015].
* ↑ «"Rànquing d'escaquistes per federació: Tunísia"» (en anglès). lloc web de la FIDE. [Consulta: 1r desembre 2015].
* ↑ Posició al rànquing mundial i evolució Elo de Slim Bouaziz «benoni.de». Arxivat de l'original el 2015-12-08. [Consulta: 1r desembre 2015]. (alemany)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Mladen Palac

Mladen Palac (18 de febrer de 1971), és un entrenador i jugador d'escacs croat, que té el títol de Gran Mestre des de 2007.
A la llista d'Elo de la FIDE del gener de 2016, hi tenia un Elo de 2574 punts, cosa que en feia el jugador número 6 (en actiu) de Croàcia. El seu màxim Elo va ser de 2606 punts, a la llista del juliol de 2012.

## Resultats destacats en competició

El 1998 fou campió del Festival d'escacs de Biel. Ha estat tres cops campió de Croàcia en els anys 2001, 2004 i 2012.

### Participació en olimpíades d'escacs

Palac ha participat, representant Croàcia, en sis Olimpíades d'escacs entre els anys 1996 i 2014, amb un resultat de (+20 =27 –9), per un 59,8% de la puntuació. El seu millor resultat el va fer a l'Olimpíada del 2012 en puntuar 6½ de 9 (+4 =5 -0), amb el 72,2% de la puntuació, amb una performance de 2661.

## Notes i referències

* 1 2 «Nota biogràfica de Mladen Palac» (en anglès). Chessgames.com. [Consulta: 3 gener 2016].
* ↑ «"Rànquing d'escaquistes per federació: Croàcia"» (en anglès). lloc web de la FIDE. [Consulta: 3 gener 2016].
* ↑ Posició al rànquing mundial i evolució Elo de Mladen Palac «benoni.de» (en alemany). [Consulta: 3 gener 2016].
* ↑ «Palmarès Festival de Biel». Arxivat de l'original el 17 de juliol 2015. [Consulta: 3 gener 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Aimen Rizouk

Aimen Rizouk, (3 d'agost de 1979), és un jugador d'escacs algerià, que té el títol de Gran Mestre des de 2014. És germà bessó de Ryad Rizouk.
A la llista d'Elo de la FIDE del juliol de 2016, hi tenia un Elo de 2489 punts, cosa que en feia el jugador número 2 (en actiu) d'Algèria. El seu màxim Elo va ser de 2540 punts, a la llista del març de 2010 (posició 532 al rànquing mundial).

## Resultats destacats en competició

Rizouk fou campió d'Algèria el 1999.
El 2009 va participar en la Copa del món on fou eliminat a la primera ronda per Dmitri Iakovenko amb el resultat de ½ a 1½. També va participar en la Copa del Món de 2000 amb un resultat molt discret.
El maig de 2013 fou campió de l'Obert Ciutat de Mollet amb 7½ punts de8, els mateixos que Orelvis Pérez Mitjans però amb millor desempat. El 2015 fou tercer a l'Obert Ciutat de Mollet (el campió fou Romain Édouard).

### Participació en olimpíades d'escacs

Rizouk ha participat, representant Algèria, en dues Olimpíades d'escacs en els anys 1994 i 2008 (un cop com a 1r tauler), amb un resultat de (+12 =4 –6), per un 63,6% de la puntuació. El seu millor resultat el va fer a les Olimpíada del 2008 en puntuar 8½ de 11 (+7 =3 -1), amb el 77,3% de la puntuació.

## Referències

* ↑ «Nota biogràfica de Aimen Rizouk» (en anglès). Chessgames.com. [Consulta: 17 juliol 2016].
* ↑ «"Rànquing d'escaquistes per federació: Algèria"» (en anglès). lloc web de la FIDE. [Consulta: 17 juliol 2016].
* ↑ Posició al rànquing mundial i evolució Elo de Aimen Rizouk «benoni.de». Arxivat de l'original el 2016-08-18. [Consulta: 17 juliol 2016]. (alemany)
* ↑ «Federació algeriana». chessnc.com. Arxivat de l'original el 7 de juliol 2015. [Consulta: 17 juliol 2016].
* ↑ «fide.com». Copa del Món de 2009. [Consulta: 17 juliol 2016].
* ↑ «2000 World Cup Qualifier (Group C)». chessfocus.com. [Consulta: 17 juliol 2016].
* ↑ «VI Torneig Obert Internacional Mollet del Vallès Memorial Ezequiel Martín Pérez». http://chess-results.com.+[Consulta: 9 abril 2016].
* ↑ «Rizouk Aimen guanya el Memorial Ezequiel Martín d'escacs». Contrapunt.cat, 28-05-2013. Arxivat de l'original el 20 d'abril 2016. [Consulta: 9 abril 2016].
* ↑ «El Gran Mestre francès Romain Edouard guanya el Memorial Ezequiel Martín». contrapunt.cat. Arxivat de l'original el 20 d'abril 2016. [Consulta: 9 abril 2016].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Tea Bosboom-Lanchava

Tea Bosboom-Lanchava (Kutaisi, Geòrgia, 11 de setembre de 1974) és una jugadora d'escacs que té els títols de Gran Mestre Femení des de 2001 i de Mestre Internacional des de 2005. Ha viscut als Països Baixos des de 1995 i ha representat la Federació Neerlandesa d'Escacs des de 1997, tot jugant en diverses olimpíades d'escacs.
A la llista d'Elo de la FIDE del març de 2022, hi tenia un Elo de 2227 punts, cosa que en feia la jugadora número 244 (en actiu) dels Països Baixos. El seu màxim Elo va ser de 2392 punts, a la llista d'octubre de 2006 (posició 2898 al rànquing mundial).

## Resultats destacats en competició

El 1988 va guanyar el Campionat del món Sub-14 femení a Timişoara, i el 1990 va repetir el títol a la categoria Sub-16 femenina, a Singapur.
El 2006, al Campionat d'Europa d'escacs individual a Kuşadası hi va obtenir la medalla d'argent, rere Ekaterina Atalık.
Es va proclamar campiona femenina dels Països Baixos el 2012.

### Participació en olimpíades d'escacs

Bosboom-Lanchava ha participat, representant els Països Baixos, en vuit Olimpíades d'escacs entre els anys 1998 i 2014 (cinc cops com a 2n tauler), amb un resultat de (+33 =18 –24), per un 56,0% de la puntuació. El seu millor resultat el va fer a l'Olimpíada del 2000 en puntuar 6½ de 10 (+5 =3 -2), amb el 65,0% de la puntuació, amb una performance de 2392.

## Notes i referències

* 1 2 3 «Nota biogràfica de Tea Bosboom-Lanchava» (en anglès). Chessgames.com. [Consulta: 24 desembre 2013].
* ↑ Bartelski, Wojciech. «Women's Chess Olympiads: Tea Bosboom-Lanchava». OlimpBase. [Consulta: 7 juliol 2009].
* ↑ «"Rànquing d'escaquistes per federació: Països Baixos"» (en anglès). lloc web de la FIDE. [Consulta: 16 març 2022].
* ↑ Posició al rànquing mundial i evolució Elo de Tea Bosboom-Lanchava «benoni.de» (en alemany). Arxivat de l'original el 2013-12-25. [Consulta: 24 desembre 2013].
* ↑ «A mix of beautiful dreams». ChessBase, 11-10-2004. [Consulta: 7 juliol 2009].
* ↑ «Campionats del món per edats: campions» (en portuguès). brasilbase. [Consulta: 10 febrer 2014].
* ↑ Crowther, Mark. «The Week in Chess 597: 7th European Individual Chess Championships». London Chess Center, 17-04-2006. Arxivat de l'original el 2009-07-05. [Consulta: 7 juliol 2009].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Guillermo García González

Guillermo García González (Santa Clara, 9 de desembre de 1953 - L'Havana, 26 d'octubre de 1990, fou un jugador d'escacs cubà, que ostentà el títol de Gran Mestre des de 1976.
Fins a la seva tràgica mort en un accident automobilístic, era considerat un dels millors jugadors d'escacs cubans. En aquell moment tenia un Elo de 2.495, número quatre de Cuba.

## Resultats destacats en competició

García va aprendre a jugar als escacs a l'edat de sis anys. De ben petit ja va obtenir bons resultats a Cuba, en campionats per edats. El 1973 va guanyar amb 11 punts en 11 partides el Campionat Juvenil de Cuba; el 1974, obtingué el títol de Mestre Internacional, i el 1976 el de Gran Mestre. Fou 2 cops Campió de Cuba, els anys 1974 i 1983.
El 1982 va jugar l'Interzonal de Moscou, fallant per poc en el seu intent d'arribar al Torneig de Candidats.
En torneigs internacionals, fou 1r a Plovdiv 1975, 1r empatat a Zuric 1975 i Ourense 1976, i 1r a Portugalete 1986.

## Referències

* 1 2 «Nota biogràfica de Guillermo García González» (en anglès). Chessgames.com. [Consulta: 26 octubre 2011].
* ↑ Willy Iclicki: FIDE Golden book 1924-2002. Euroadria, Slovenia, 2002, S. 76

## Enllaços externs

* Estimació Elo de Guillermo García González a «chessmetrics.com». [Consulta: 26 octubre 2011]. (anglès)
# Padmini Rout

Padmini Rout (Barmbagarh, Odisha; 7 de setembre de 1995) és una jugadora d'escacs india, que té els títols de Mestre Internacional des de 2015 i Gran Mestre Femení des del 2010.
A la llista d'Elo de la FIDE del novembre de 2015, hi tenia un Elo de 2437 punts, cosa que en feia la jugadora número 51 (en actiu) absolut de l'Índia i 3a femenina de l'Índia i 47a del món. El seu màxim Elo va ser de 2454 punts, a la llista de març de 2015.

## Resultats destacats en competició

El 2008 es proclamà Campiona del Món Sub-14 a Vũng Tàu (Vietnam). El 2009 fou campiona de l'Àsia juvenil. El 2010 fou tercera al Campionat del Món juvenil femení a Chennai (la campiona fou Anna Muzitxuk).
El 2014 fou campiona de l'Índia amb 9½ punts d'11, amb dos punts de diferència a les segones classificades Nisha Mohota i Mary Ann Gomes. El novembre de 2015 fou de nou campiona de l'Índia amb 8½ punts d'11, un punt per davant de les segones classificades: Soumya Swaminathan, Bhakti Kulkarni i Swati Ghate.
El 2018 es proclamà Campiona femenina de l'Àsia.

### Participació en olimpíades d'escacs

Rout ha participat, representant l'Índia, en l'Olimpíada d'escacs de 2014 amb un resultat de (+7 =1 –0), per un 93,8% de la puntuació, amb una performance de 2584, i que li significà aconseguir la medalla d'or individual del tauler reserva.

## Referències

* ↑ «Nota biogràfica de Padmini Rout» (en anglès). Chessgames.com. [Consulta: 22 novembre 2015].
* ↑ «Títol Mestre Internacional». fide.com. [Consulta: 23 novembre 2015].
* ↑ «"Rànquing d'escaquistes per federació: Índia"» (en anglès). lloc web de la FIDE. [Consulta: 22 novembre 2015].
* ↑ Posició al rànquing mundial i evolució Elo de Padmini Rout «benoni.de» (en alemany). Arxivat de l'original el 2015-11-24. [Consulta: 22 novembre 2015].
* ↑ «Padmini Rout, the pride of Orissa». Arxivat de l'original el 15 de novembre 2009. [Consulta: 23 novembre 2015]. (anglès)
* ↑ «Asian Junior Girls Chess Championship 2009». chess-results.com. [Consulta: 23 novembre 2015].
* ↑ «Negi disappoints but Padmini wins bronze». [Consulta: 23 novembre 2015].
* ↑ «WGM Rout Padmini convincing winner of 41st Indian Women Premier Championship 2014». chessdom.com. [Consulta: 23 novembre 2015]. (anglès)
* ↑ «Padmini Rout wins Indian Women's Championship again». chessdailynews.com. [Consulta: 24 novembre 2015]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Anton Kovalyov

Anton Kovalyov (Khàrkiv, 4 de març de 1992) és un jugador d'escacs canadenc nascut a Ucraïna que té el títol de Gran Mestre des del 2008.
Tot i que roman inactiu des del maig de 2019, a la llista d'Elo de la FIDE del juliol del 2020, hi tenia un Elo de 2631 punts, cosa que en feia el jugador número 2 del Canadà. El seu màxim Elo va ser de 2644 punts, a la llista de febrer de 2014 (posició 125 al rànquing mundial).

## Biografia

Nascut a Khàrkiv, Ucraïna, Kovalyov va migrar a l'Argentina el 2000, on va aprendre a jugar a escacs i aviat va esdevir un dels millors jugadors del país. El 2007 va migrar a Mont-real, Canadà, amb la seva família.
El 2010 va guanyar el Campionat individual del Quebec a Quebec, Canadà. També va guanyar el Campionat juvenil de Quebec els anys 2010, 2011 i 2012.
Des del 2013 va passar a jugar amb la bandera de la Federació d'Escacs del Canadà.
El 2015 fou 2-10 en el Campionat d'Amèrica amb 8 punts d'11, obtenint un lloc per a la Copa del món de 2015, on eliminà a Rustam Kassimdjanov a la primera ronda i Sandro Mareco a la segona, però fou eliminat a la tercera ronda per Fabiano Caruana.

### Participació en competicions per equips

Kovalyov ha participat, representant l'Argentina i el Canadà, en dues Olimpíades d'escacs, els anys 2008 i 2014, amb un resultat de (+7 =10 –3), per un 60,0% de la puntuació. El seu millor resultat el va fer a l'Olimpíada del 2014 en puntuar 7 d'11 (+4 =6 -1), amb el 63,6% de la puntuació, amb una performance de 2670.

## Referències

* ↑ «Nota biogràfica de Anton Kovalyov» (en anglès). Chessgames.com. [Consulta: 16 setembre 2015].
* ↑ GM title application FIDE
* ↑ «"Rànquing d'escaquistes per federació: Canadà"» (en anglès). lloc web de la FIDE. [Consulta: 18 juliol 2020].
* ↑ Posició al rànquing mundial i evolució Elo de Anton Kovalyov «benoni.de» (en alemany). Arxivat de l'original el 2016-03-03. [Consulta: 16 setembre 2015].
* ↑ The strange case of Anton Kovalyov (anglès)
* ↑ «Anton Kovalyov Wins Quebec Invitational Chess Championship». Chessdom, 30-06-2009 [Consulta: 8 desembre 2013]. Arxivat 7 de febrer 2019 a Wayback Machine. «Còpia arxivada». Arxivat de l'original el 2019-02-07. [Consulta: 16 setembre 2015].
* ↑ Fédération québécoise des échecs (francès)
* ↑ Transpassos de jugadors del 2013 FIDE (anglès)
* ↑ «X Campionat continental d'Amèrica 2015». chess--results.com. [Consulta: 16 setembre 2015].
* ↑ «Resultats Copa del món 2015». bakuworldcup2015.com. Arxivat de l'original el 12 d’octubre 2015. [Consulta: 16 setembre 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Berge Østenstad

Berge Østenstad (Asker, 15 de setembre de 1964), és un jugador d'escacs noruec, el sisè del seu país en assolir el títol de Gran Mestre, el 2003.
A la llista d'Elo de la FIDE del febrer de 2022, hi tenia un Elo de 2455 punts, cosa que en feia el jugador número 18 (en actiu) de Noruega. El seu màxim Elo va ser de 2506 punts, a la llista d'octubre de 2004 (posició 614 al rànquing mundial).

## Resultats destacats en competició

Østenstad és el jugador que més cops ha guanyat el Campionat d'escacs de Noruega, vuit en total, els anys 1984, 1990, 1994, 1997, 1999 (superant Leif Erlend Johannessen 2-0 al play-off), 2003, 2004 (superant Magnus Carlsen al desempat), i 2011.
Østenstad va obtenir el títol de Mestre Internacional el 1987. Va assolir la seva primera norma de Gran Mestre a Gausdal el 1990, la segona a Biel/Bienne el mateix any, i la tercera a Goteborg el 2003. El seu Elo va assolir els necessaris 2500 punts el 1991. La norma de Biel la va obtenir després que la FIDE liberalitzés els requisits per les normes de GM, i fes a més aquests canvis d'aplicació retroactiva.

### Participació en competicions per equips

Østenstad ha jugat, representant Noruega, a les Olimpíades d'escacs de 1984, 1990 i 2004.

## Notes i referències

* 1 2 «Nota biogràfica de Berge Østenstad» (en anglès). Chessgames.com. [Consulta: 11 febrer 2013].
* ↑ «"Rànquing d'escaquistes per federació: Noruega"» (en anglès). lloc web de la FIDE. [Consulta: 3 febrer 2022].
* ↑ Posició al rànquing mundial i evolució Elo de Berge Østenstad «benoni.de» (en alemany). Arxivat de l'original el 2013-11-10. [Consulta: 11 febrer 2013].
* ↑ «Østenstad slo ut Magnus Carlsen i sjakk-NM» (en noruec). Aftenposten.com, 05-09-2004. [Consulta: 5 febrer 2013].
* ↑ «Fitxa de Berge Østenstad» (en anglès). OlimpBase.

## Bibliografia

* Hansen, Victor (2003). "Vår neste stormester". Norsk Sjakkblad nr.1 2003, p. 4
# Georg Meier

Georg Meier (Trèveris, 26 d'agost de 1987), és un jugador d'escacs alemany, que té el títol de Gran Mestre des de 2007.
A la llista d'Elo de la FIDE del novembre de 2020, hi tenia un Elo de 2628 punts, cosa que en feia el jugador número 5 (en actiu) d'Alemanya i 150 del món. El seu màxim Elo va ser de 2671 punts, a la llista del gener de 2012 (posició 76 al rànquing mundial).

## Resultats destacats en competició

Va aprendre les regles dels escacs amb 3 o 4 anys. El 2003 fou Campió d'Alemanya sub-16. El 2009 va guanyar l'Obert de Pamplona. Participà en la Copa del Món de 2009 on eliminà a la primera ronda a Tigran L. Petrossian, però fou eliminat a la segona ronda per Maxime Vachier-Lagrave.
El 2011 fou campió d'Europa per equips a Porto Carras (Grècia) jugant els segon tauler de l'equip d'Alemanya.
El febrer de 2013 fou tercer al primer Grenke Chess Classic, un torneig de categoria XIX (el campió fou Wiswanathan Anand).
El febrer de 2015 guanyà l'Obert Elite Hotels jugat a Växjö (Suècia) amb 7½ punts de 8, un punt per davant d'Erik Blomqvist, Yuri Solodovnichenko, Drazen Dragicevic i Ralf Åkesson. El mateix any fou campió de l'Obert de Västerås amb 7 punts de 9, els mateixos punts però amb millor desempat que Emanuel Berg, Hans Tikkanen, Aryan Tari i Martin Lokander.

### Participació en Olimpíades d'escacs

Meier ha participat, representant Alemanya, en tres Olimpíades d'escacs, entre els anys 2008 i 2014, amb un resultat de (+10 =14 –2), per un 65,4% de la puntuació. El seu millor resultat el va fer a les Olimpíada del 2008 en puntuar 7 de 9 (+5 =4 -0), amb el 77,8% de la puntuació, amb una performance de 2779.

## Referències

* 1 2 «Nota biogràfica de Georg Meier (escaquista)» (en anglès). Chessgames.com. [Consulta: 14 novembre 2015].
* ↑ «"Rànquing d'escaquistes per federació: Alemanya"» (en anglès). lloc web de la FIDE. [Consulta: 8 novembre 2020].
* ↑ Posició al rànquing mundial i evolució Elo de Georg Meier (escaquista) «benoni.de». Arxivat de l'original el 2015-11-17. [Consulta: 14 novembre 2015]. (alemany)
* ↑ «Copa del Món de 2009». fide.com. [Consulta: 14 novembre 2015].
* ↑ «18th European Team Chess Championship 2011 Open». Arxivat de l'original el 4 de març 2016. [Consulta: 14 novembre 2015].
* ↑ «Resultats i classificació del Grenke Chess Classic, edició de 2013». Arxivat de l'original el 2019-05-01. [Consulta: 24 abril 2019].
* ↑ «GM Georg Meier convincing in Vaxjo». chessdom.com. [Consulta: 14 novembre 2015]. (anglès)
* ↑ «Elite Hotels Open 2015». chess-results.com. [Consulta: 14 novembre 2015].
* ↑ «Västerås Open 2015». Arxivat de l'original el 14 d’agost 2016. [Consulta: 14 novembre 2015].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# István Abonyi

István Abonyi (Budapest, 18 d'agost de 1886 - 5 de juny de 1942), fou un jugador i teòric d'escacs hongarès.

## Teòric

Conjuntament amb Zsigmond Barász i Gyula Breyer va desenvolupar el gambit Budapest. Va jugar aquesta defensa contra el neerlandès Johannes Esser en un petit torneig a Budapest 1916. Va publicar les seves anàlisis sobre la Variant Abonyi del gambit Budapest (1.d4 Cf6 2.c4 e5 3.dxe5 Cg4 4.e4 Cxe5 5.f4 Cec6) el 1922.

## Fundador de la FIDE i directiu i promotor d'escacs

Fou un dels 15 fundadors de la FIDE el 20 de juliol de 1924, durant la I Olimpíada d'escacs no oficial a Paris.
El 1928 es va enfrontar a 300 oponents en 105 taulers, a Budapest (va obtenir 79 victòries, 6 derrotes i 20 taules). Va ser durant molts anys president de la Federació hongaresa d'escacs. Va editar la revista hongaresa "Magyar Sakkvilag" (Hungarian Chessworld). Fou president de la Federació d'Escacs per Correspondència entre 1935 i 1939.

## Referències

* 1 2 «Nota biogràfica d'István Abonyi» (en anglès). Chessgames.com. [Consulta: 7 juliol 2010].
* ↑ OlimpBase :: Informació de l'Olimpíada de Paris 1924